ΓΡΑΠΤΗ ΕΡΩΤΗΣΗ E-1051/00

υποβολή: Brigitte Langenhagen (PPE-DE) προς την Επιτροπή

(4 Απριλίου 2000)

Θέμα: Κατώτατο μέγεθος για ιχθύες της οικογένειας των πλευρονηκτιδών σύμφωνα με τον κανονισμό ΕΕ/850/98

Στο νέο κανονισμό EE 850/98(1) λείπουν από το παράρτημα ΧΙΙ, τα δεδομένα για το κατώτατο μέγεθος διαφόρων πλευρονηκτιδών (καλκάνι, ρόμβος, λασκαρίς, λότα, ψήττα και πλάχτιθος) που αναφέροντο στον παλαιό κανονισμό.

1. Πρόκειται για παράλειψη ή οι εν λόγω ενδείξεις καταργήθηκαν πράγματι;

2. Εάν οι εν λόγω ενδείξεις έχουν καταργηθεί, ποίοι είναι οι λόγοι που ώθησαν την Επιτροπή προς αυτή την κατεύθυνση;

3. Συμφωνεί η Επιτροπή, ότι για την προστασία κάθε είδους ιχθύος που καταναλώνεται, θα πρέπει ναφίστανται κατώτατα (υποχρεωτικά) μεγέθη, ώστε να καταστεί δυνατόν να αναπαράγονται οι ιχθείς το λιγότερο μια φορά ανά έτος;

4. Γνωρίζει η Επιτροπή, ότι οι ιχθείς με μικρότερο μέγεθος από το κατώτατο, δεν μπορούν να τεθούν προς πώληση στην αγορά λόγω της περιορισμένης σάρκας που διαθέτουν;

5. Συμφωνεί ως εκ τούτου η Επιτροπή, ότι το κατώτατο μέγεθος για τη γλώσσα δεν θα πρέπει να μειωθεί κάτω των 25 cm, ώστε να γίνει δυνατή η κατάταξή της ως ιχθύς προς κατανάλωση;

(1) ΕΕ L 318 της 27.11.1998, σελ. 63.

Απάντηση του κ. Fischler εξ ονόματος της Επιτροπής

(31 Μαΐου 2000)

Η παράλειψη είναι σκόπιμη και συμφωνήθηκε από τα κράτη μέλη κατά τη διάρκεια των συζητήσεων που οδήγησαν στην αναθεώρηση του πακέτου των τεχνικών μέτρων για τον Βορειοανατολικό Ατλαντικό, όπως θεσπίζονται στον κανονισμό (ΕΚ) αριθ. 850/98 του Συμβουλίου της 30ης Μαρτίου 1998 για τη διατήρηση των αλιευτικών πόρων μέσω τεχνικών μέτρων για την προστασία θαλάσσιων νεαρών οργανισμών.

Η βασική ιδέα της Επιτροπής κατά την αναθεώρηση του πακέτου των τεχνικών μέτρων ήταν η βελτίωση, όπου αυτό ήταν δυνατόν και στο βαθμό που ήταν δυνατό, της επιλεξιμότητας των αλιευτικών εργαλείων όσον αφορά τα σημαντικότερα είδη ιχθύων των κοινοτικώνδάτων. Με κάποιες μικρές εξαιρέσεις, τα είδη των ιχθύων που αναφέρονται στο παράρτημα XII του κανονισμού (ΕΚ) αριθ. 850/98 του Συμβουλίου, είναι τα είδη που κυρίως αλιεύονται. Και στην περίπτωση αυτή, στο μέτρο του δυνατού, η Επιτροπή προσπαθεί να καθορίσει το ελάχιστο μέγεθος εκφορτώσεων για τα εν λόγω είδη σύμφωνα με την επιλεκτικότητα των αλιευτικών εργαλείων που χρησιμοποιούνται για την αλίευσή τους.

Τα είδη των πλατύψαρων που αναφέρονται από το Αξιότιμο Μέλος του Κοινοβουλίου δεν εμπίπτουν στα βασικά είδη. Οι ιχθύες που ανήκουν στα είδη αυτά παραμένουν στα αλιευτικά εργαλεία που χρησιμοποιούνται καταρχήν για την αλίευση των βασικών ειδών. Αν οι ιχθύες αυτοί παραμείνουν και στη συνέχεια ριφθούν στη θάλασσα, σχεδόν όλοι συμπεριλαμβανομένων και εκείνων που αναφέρονται από το Αξιότιμο Μέλος του Κοινοβουλίου, θα είναι νεκροί ή θνησιμαίοι. Στο επίπεδο της διατήρησης, η ρίψη των ειδών αυτών στη θάλασσα θα έχει ελάχιστη ή μηδενική επίπτωση.

Για να καθορίζεται ελάχιστο μέγεθος εκφόρτωσης για κάθε είδος, έτσι ώστε να δύνανται τα άτομα κάθε είδους να ωοτοκούν τουλάχιστον μία φορά, είναι ανάγκη να εγκριθεί μέγεθος ματιών πολύ μεγάλο ώστε να αποφεύγεται τα άτομα όλων των ειδών να αλιεύονται και, επομένως, να θανατώνονται, πριν φθάσουν στο πρώτο στάδιο ωριμότητας. Για να διασφαλισθεί η τήρηση των όρων που προτείνει το Αξιότιμο Μέλος του Κοινοβουλίου στην περίπτωση της χωματίδας, παραδείγματος χάρη, θα πρέπει να εγκριθεί μέγεθος ματιού ανώτερο των 130 (mm), γεγονός που θα επέτρεπε δυστυχώς τη διατήρηση μικρού αριθμού γλωσσών. Η χωματίδα πολύ συχνά αλιεύεται ταυτόχρονα με την γλώσσα και το άριστο μέγεθος ματιών για τη γλώσσα είναι 80 mm. Στην περίπτωση που αυτό το μέγεθος ματιών χρησιμοποιείται για την αλιεία της χωματίδας και της γλώσσας συγχρόνως, οι χωματίδες μεγέθους ίσου ή μεγαλύτερου των 17 εκατοστόμετρων (cm) θα κρατούνται, ενώ το μέγεθος στο πρώτο στάδιο ωριμότητας είναι μεγαλύτερο των 17cm. Δενπάρχει καμία ικανοποιητική λύση του προβλήματος αυτού, ούτε άλλων πολλών προβλημάτων του τύπου αυτού που εμφανίζονται στην περίπτωση άλλων μικτών αλιευμάτων.

Πρέπει να μην εκφορτώνονται ιχθύες μεγέθους μικρότερου από το ελάχιστο μέγεθος, αλλά να ρίπτονται πάλι στη θάλασσα, εφόσον το μέγεθος τους είναι μικρότερο από εκείνο που καθορίζεται στον κανονισμό (ΕΚ) αριθ. 850/98 του Συμβουλίου. Ωστόσο, όταν δεν καθορίζεται το ελάχιστο μέγεθος, όλοι οι ιχθείς μπορούν να εκφορτώνονται αλλά δεν είναιποχρεωτικό. Στην περίπτωση που οι μικροί ιχθύες δεν δύνανται να διατίθενται στο εμπόριο οι αλιείς μπορούν τότε να τους ρίπτουν στη θάλασσα. Αν δεν συμβαίνει αυτό, είναι προτιμότερο να εκφορτώνονται και να πωλούνται μάλλον παρά να ρίπτονται στη θάλασσα νεκροί ή θνησιμαίοι.

Μεγάλος αριθμός χωματίδων αλιεύονται συγχρόνως με τις γλώσσες, όταν η αλιεία γίνεται με μέγεθος ματιών 80mm. Στην περίπτωση αυτοί, οι ιχθύες μεγέθους ίσου ή μεγαλύτερου των 17cm διατηρούνται. Με βάση την αρχή αυτή, η Επιτροπή καταρχήν πρότεινε ελάχιστο μέγεθος 17cm για την χωματίδα. Τέλος, επήλθε συμφωνία για τον καθορισμό του ελάχιστου μεγέθους στα 22cm. Εάν, επομένως, καθορισθεί ελάχιστο μέγεθος 25cm, όλες οι χωματίδες μεγέθους μεταξύ 17 και 24cm θα πρέπει τότε να ρίπτονται στη θάλασσα νεκροί ή θνησιμαίοι. Αυτό θα είχε μικρή ή καμία επίπτωση όσον αφορά τη διατήρηση της χωματίδας.

Πρέπει να αναφερθεί επίσης ότι δενπάρχει αναφορά: ιχθύες που προορίζονται για κατανάλωση. Αν εξαιρεθούν ορισμένοι όροι όσον αφορά τη ρέγκα, οι ιχθύες που εκφορτώνονται μπορούν να χρησιμοποιηθούν για οποιοδήποτε σκοπό.